ກ່າວຄຳເຫັນທີ່ກອງປະຊຸມ, ທ່ານລັດຖະມົນຕີ ໂຕເລິກຊີ້ແຈ້ງວ່າ, ໂດຍແມ່ນປະເທດສະມາຊິກ ອາຊຽນ, ຫວຽດນາມ ໃຫ້ຄຳໝັ້ນສັນຍາ ຈະເຂົ້າຮ່ວມຢ່າງຕັ້ງໜ້າ ແລະມີ ຄວາມຮັບຜິດຊອບໃນບັນດາກອບການຮ່ວມມືຂອງ ອາຊຽນ ເວົ້າລວມ ແລະ ການຮ່ວມມືໃນຂົງເຂດປ້ອງກັນ, ຕ້ານອາດຊະຍາກຳຂ້າມຊາດເວົ້າສະເພາະ. ນຳສະເໜີບັນດາຂົງເຂດຮ່ວມມືໃນໄລຍະຈະມາເຖິງ, ທ່ານລັດຖະມົນຕີ ໂຕເລິມເນັ້ນໜັກວ່າ:
ສືບຕໍ່ປະຕິບັດບັນດາແຜນການກະທຳ, ໂຄງການເຮັດວຽກໃນຂອບເຂດອາຊຽນ ແລະ ລະຫວ່າງອາຊຽນກັບບັນດາປະເທດຄູ່ຮ່ວມມືສົນທະນາ ຢ່າງມີປະສິດທິຜົນ. ພ້ອມທັງ, ຕັ້ງໜ້າຄົ້ນຄ້ວາຊຸກຍູ້ການເຈລະຈາ, ລົງນາມບັນດາເອກະສານຮ່ວມມືສອງຝ່າຍ ກ່ຽວກັບການປ້ອງກັນ, ຕ້ານອາດຊະຍາກຳເພື່ອແນໃສ່ສ້າງກອບນິຕິກຳສະດວກໃຫ້ແກ່ຂັ້ນຕອນຮ່ວມມື ສືບຕໍ່ຍູ້ແຮງການຮ່ວມມືຢ່າງເລິກເຊິ່ງກວ້າງຂວາງ ກັບບັນດາປະເທດຄູ່ຮ່ວມມືຂອງ ອາຊຽນ ໃນຂົງເຂດບຸລິມະສິດ.
ຢູ່ກອງປະຊຸມຄົບຄະນະລັດຖະມົນຕີ ອາຊຽນ ກ່ຽວກັບການປ້ອງກັນຕ້ານ ອາດຊະຍາກຳຂ້າມຊາດ, ບັນດາປະເທດ ອາຊຽນ ໄດ້ພ້ອມກັນປຶກສາຫາລື ແນໃສ່ຕີລາຄາກ່ຽວກັບໝາກຜົນຂອງການຕໍ່ສູ້, ຕ້ານອາດຊະຍາກຳຂ້າມຊາດ ຢູ່ແຕ່ລະປະເທດ ແລະ ຄົ້ນຄ້ວາຊຸກຍູ້ການຮ່ວມມືໃນຂົງເຂດນີ້, ປະກອບສ່ວນຮັບປະກັນຄວາມໝັ້ນຄົງ, ສັນຕິພາບ ແລະ ສະຖຽນລະພາບໃນພາກພື້ນ.
vovworld.vn